Karl Klaus von der Decken

Barono Karl Klaus (Carl Claus) von der DECKEN (8a de Aŭgusto 1833 en Kotzen, Brandenburgo, Germanio; 2a de Oktobro 1865 apud Bardiro, Somalio) estis germana esploristo de Orienta Afriko kaj unua eŭropano kiu klopodis por grimpi la Monton Kilimanĝaro. 

Biografio
Post militservo, von der Decken unue vojaĝis al orienta Afriko en majo 1860. Tie li esploris la regionon ĉirkaŭ la Malavia Lago, nur jaron post kiam David Livingstone estis la unua eŭropano kiu atingis la areon. La sekvan jaron, von der Decken ekiris de Mombasa por esplori la Kilimanĝaran masivon. Dum la vojaĝo enlanden, li renkontis la junan anglan geologon Richard Thornton (1838–1863)Gary Firth: in Target 1992 Livingstone was impressed by Thornton's early work  Portrait of the Geologist Richard Thornton  – kiu forlasis la Zambezi-ekspedicion de Livingstone – kaj invitis lin akompani lin al Kilimanĝaro. Kiam la montarmasivo aperis, estis la unua fojo, ke eŭropanoj vidis ĝin de kiam Johannes Rebmann estis la unua eŭropano kiu vidis ĝin en 1848.

Von der Decken kaj Thornton mezuris la areon, precize taksante la altecon de Kilimanĝaro je ĉirkaŭ 6 000 metroj super marnivelo. Tamen, kiam ilia grupo provis grimpi la monton, malbona vetero malhelpis ilin gajni pli ol ĉirkaŭ mil futojn. Ĉe la reveno de von der Decken la sekvan jaron, ĉi-foje akompanata de kolega germana esploristo kaj kemiisto Otto Kersten, la provo de ilia grupo grimpi la monton atingis ĉirkaŭ 4 200 metrojn. Denove, tamen, plimalboniĝantaj veterkondiĉoj (kaj, laŭ la rakonto de Kersten,Tradukita en Tanganyika Notes and Records no.64, Marto 1965. nekunlaboremaj portistoj) malhelpis la grupon grimpi pli alten. La ekspedicio tamen ne estis tute vana, ĉar oni faris proksimajn observadojn de la neĝkovrita pinto de Kilimanĝaro.

En 1863, von der Decken deturnis sian atenton de Kilimanĝaro kaj vizitis Madagaskaron kaj la Maskarenojn apud la marbordo de orienta Afriko. En 1865, li vizitis Somalion kaj fariĝis unu el la unuaj eŭropanoj kiuj esploris la malsuprajn partojn de la rivero Jubba, pere de la malgranda vaporŝipo Welf. Post kiam la Welf vrakis en rapidaj akvoj preter Bardiro, li kaj tri aliaj en lia grupo estis mortigitaj de lokaj somaloj.

Referencoj

Kategorio:Germanaj esploristoj